Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 105/15/4403	Nitra, 13.5.2015
EEČ : 2-32-84-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	si v období od 01. 07. 2014 do súčasnej doby neplní vyživovaciu povinnosť na svojho syna XXXXX, nar. 07. 09. 2003, ktorý je v osobnej starostlivosti matky XXXXX, trvale bytom XXXXX na základe  rozsudku Okresného súdu Levice sp. zn. 12C/98/2008 zo dňa 01. 07. 2008 bol maloletý XXXXX zverený do osobnej starostlivosti matke XXXXX a otcovi XXXXX bola určená vyživovacia povinnosť  v sume 66,38 €, ktoré je povinný platiť vždy do 15-tého dňa v mesiaci vopred k rukám matky, pričom tým, že si MArko XXXXX neplní svoju vyživovaciu povinnosť voči synovi Marcovi vznikol za uvedené obdobie dlh na výživnom v celkovej výške 663,80 €,     

lebo zanikla trestnosť činu

Odôvodnenie:
	Poverený príslušník OO PZ  v XXXXX podľa § 199 Trestného poriadku začal trestné stíhanie uznesením sp.zn. ORP -196/ZM-NR-2015 zo dňa 19. 02. 2015 a následne uznesením totožnej spisovej značky zo dňa 17. 03. 2015 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na vyššie uvedenom skutkovom základe. 
	Po skončení vyšetrovania mi bol spisový materiál predložený, pričom jeho preskúmaním bolo jednoznačne zistené a preukázané, že obvinený je otcom maloletého XXXXX, nar. 07. 09. 2003, a je zaviazaný prispievať na výživu maloletého na základe rozsudku Okresného súdu Levoce  č. k. 12C/98/2008 zo dňa 01. 07. 2008 s nadobudnutou právoplatnosťou dňa 15. 07. 2008 sumou vo výške, v prepočte na euro 66,38 € mesačne, ktorú je povinný platiť k rukám matky vždy do 15 - tého dňa v mesiaci vopred k rukám matky. 
Obvinený si túto svoju povinnosť v období od 01. 07. 2014 riadne neplnil, pričom za toto obdobie dlhoval matke maloletého XXXXX  celkovo sumu vo výške 663,80 €. 
	Prečinu zanedbania povinnej výživy podľa  § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
	Z vykonaného dokazovania bolo jednoznačne preukázané, že podozrivý sa dopustil citovaného prečinu spôsobom opísaným vo výrokovej časti tohto uznesenia, nakoľko po  dobu dlhšiu ako tri mesiace v období dvoch rokov neuhrádzal príspevok na výživu svojho maloletého  dieťaťa.  
	Podľa § 86 odsek 1 písm. a) Trestného zákona trestnosť trestného činu zanedbania povinnej výživy  zaniká vtedy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Dňa 28. 04. 2015 bol spis predložený na Okresnú prokuratúru Nitra  s návrhom na podanie obžaloby, pričom následne dňa 05. 05. 2015 bolo na Okresnú prokuratúru Nitra doručené čestné prehlásenie poškodenej,  matky  maloletého dieťaťa XXXXX z obsahu ktorých  vyplýva, že obvinený si splnil dodatočne svoju povinnosť a dňa 28. 04. 2015 zaplatil matke XXXXX dumu vo výške 663,87 € ako výživné na dieťa XXXXX za období od 01. 07. 2015 do 30. 04. 2015 a zároveň matka prehlásila, že trestný čin nemal na maloletého XXXXX trvalo nepriaznivé následky. 
	Vychádzajúc z uvedeného je zrejmé, že v danom prípade je možné  s poukazom na fakt, že neplnenie vyživovacej povinnosti zo strany podozrivého nezanechalo trvalo nepriaznivé následky, použiť osobitné ustanovenie o účinnej ľútosti v zmysle § 86 odsek 1 písm. a) Trestného zákona.
	Podľa  § 215 odsek 1 písm. h) Trestného poriadku prokurátor zastaví trestné stíhanie ak zanikla trestnosť činu.
	S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Adriana Kozárová
prokurátorka